**VZDELÁVACÍ PROGRAM – ANGLICKÝ JAZYK**

**ŠKOLA :** ZÁKLADNÁ ŠKOLA ŠVEDLÁR

**VZDELÁVACIA OBLAŤ**: JAZYK A KOMUNIKÁCIA

**STUPEŇ VZDELANIA** : ISCED 1

**ROČNÍK** : 3.

**ČASOVÁ DOTÁCIA**: 3 HODINY TÝŽDENNE PODĽA ŠtVP

**CHARAKTERISTIKA PREDMETU:**

Záujem o štúdium anglického jazyka v posledných rokoch stále rastie. Je to dané nielen požiadavkou zo strany rodičov či žiakov ale najmä spoločenským vývinom. Vstup našej krajiny do EÚ a jej štruktúr si žiada ovládanie cudzích jazykov , dobré vedomosti a komunikačné zručnosti. Jednou z možnosti ako túto požiadavku naplniť je začať vyučovať anglický jazyk už mladšom školskom veku a riadiť sa heslom: „ Čím skôr, tým lepšie.“Skorý začiatok vyučovania anglického jazyka má pozitívny vplyv na celkový rozvoj osobnosti dieťaťa. Otvára žiakom nový obzor pri spoznávaní iných kultúr a tým rozvíja aj tolerantnosť dieťaťa voči iným kultúram. Uľahčuje deťom prácu pri vyučovaní formou IKT metód.

**CIELE PREDMETU :** Vzdelávanie v oblasti anglického jazyka už v mladšom školskom veku vedie k rozvoju kľúčových kompetencií tým že:

* Vzbudzuje záujem o jazyk a kultúru inej krajiny
* Sprostredkováva základne vedomosti v anglickom jazyku
* Umožňuje dieťaťu dorozumievať sa v inom jazyku ako v materinskom
* Podporuje sebadôveru a sebavedomie každého žiaka
* Vytvára podmienky pre medzinárodnú spoluprácu pri medzinárodných projektoch
* Vyučovanie vedie žiakov pomocou vhodných aktivít a sociálnych foriem
* a cvičení na vyučovaní k samostatnosti pri osvojovaní jazyka.
* Je prínosom k celkovému vývinu dieťaťa a rovnomerne podporovať jeho emocionálne, kreatívne, sociálne a kognitívne schopnosti

**Výchovné a vzdelávacie stratégie**

Základom výchovných a vzdelávacích stratégii pri vyučovaní anglického jazyka na 1. stupni základnej školy je vychádzať zo záujmu dieťaťa z jeho detského sveta a zároveň z reálií krajiny. ( cultural studies) V tejto prvotnej fáze vyučovania anglického jazyka hrajú dôležitú úlohu najmä parajazykové a nonverbálne prostriedky. Základnou stratégiou má byť najmä zážitkovosť výučby anglického jazyka. Vedieť komunikovať s partnerom. Veľký dôraz sa však kladie na počúvanie a hovorenie. Čítanie a písanie sa pridávajú pomaly podľa schopností dieťaťa. Gramatická časť jazyka sa prenecháva na neskoršie vyučovanie.

**Komunikačné jazykové kompetencie**

Žiak sa učí na úroveň A2 a má osvojené jazykové kompetencie na úrovni A1.

Svoje kompetencie ďalej rozvíja tak, aby vedel používať :

Bežné slová a slovné spojenia nevyhnutné pre uspokojovanie jednoduchých komunikačných potrieb obmedzeného charakteru.

Základné vetné modely a vedieť komunikovať o osvojených témach prostredníctvom naučených slovných fráz a výrazov.

Vymedzený repertoár naučených krátkych slovných spojení a výrazov prekrývajúcich predvídateľné základné komunikačné situácie.

Osvojenú slovnú zásobu tak, aby si vedel poradiť v každodennom konaní, ktoré sa týka zvládnutých tém a situácií.

Jednoduché gramatické štruktúry cudzieho jazyka( žiak môže hovoriť aj gramaticky nesprávne ak mu je rozumieť)

**Sociolingvistické kompetencie**

Žiak vie:

Komunikovať v bežných spoločenských situáciách

Vyjadrovať sa jednoducho pomocou základných funkcií jazyka , ako je pozvanie, vyjadrenie vlastného postoja, získať informácie, vyjadriť túžbu, odmietnutie, prekvapenie......

Vedieť jednoducho začať, udržať a ukončiť rozhovor na jednoduchú tému.

**Paradigmatické kompetencie**

Žiak dokáže:

Sformulovať svoje myšlienky v súlade s témou

Funkčne využívať základný jazykové prostriedky na získanie informácie, vyjadriť jednoduché odmietnutie, túžbu, zámer, prekvapenie, strach

Vedieť jednoducho začať, udržať a ukončiť rozhovor na jednoduchú tému.

**Metódy a formy práce**

Metóda je pedagogická - špecifická didaktická aktivita subjektu a objektu vyučovania , rozvíjajúca vzdelanostný profil žiaka , súčasne pôsobiaca výchovne, a to v zmysle vzdelávacích i výchovných cieľov v súlade s vyučovacími a výchovnými princípmi.

**Pomocou správne zvolených metód :**

treba vytvoriť atmosféru, v ktorej sa dieťa môže učiť s radosťou bez strachu a stresu

treba využiť a motivovať chuť dieťaťa do učenia sa a jeho prirodzená zvedavosť

treba zohľadňovať potreby dieťaťa a hlavne umožniť mu sa učiť za pomoci všetkých zmyslov

treba dieťa naučiť sa reagovať v anglickom jazyku, aktívne ho používať a postupne sa v jazyku osamostatniť

**Metódy sa podľa etáp vyučovacieho procesu delia na:**

motivačné – metódy, ktoré usmerňujú záujem o učenie

expozičné – metódy prvotného záujmu o učivo

fixačné – metódy opakovania a utvrdzovania učiva

diagnostické a klasifikačné - metódy hodnotenia, kontroly a klasifikácie

**Hodnotenie**

**Pri vyučovaní anglického jazyka v mladšom školskom veku treba:**

prírastok vedomosti skôr sledovať a zisťovať ako hodnotiť známkami

pomocou slovného hodnotenia zohľadňovať slovným hodnotením jeho kreativitu , vyjadrovacie schopnosti, sociálne správanie, rečové zručnosti

uspokojiť prirodzenú potrebu dieťaťa informovať sa o vlastnom pokroku správnymi formami a nedotknúť sa pritom dieťaťa

viesť dieťa k správnemu seba hodnoteniu ale i hodnoteniu spolužiakov

**Vo výchovno-vzdelávacom procese 3.-4. ročníka sa uskutočňuje priebežné**

**a celkové hodnotenie:**

-**priebežné hodnotenie** sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter,

-**celkové hodnotenie** žiaka v jednotlivých vyučovacích predmetoch sa uskutočňuje na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete.

V procese hodnotenia učiteľ uplatňuje primeranú náročnosť, pedagogický takt voči žiakovi, rešpektuje práva dieťaťa a humánne sa správa voči žiakovi. Pri priebežnom hodnotení učiteľ zohľadňuje vekové a individuálne osobitosti žiaka a prihliada na jeho momentálnu psychickú i fyzickú disponovanosť. Pri celkovom hodnotení objektívne hodnotí kvalitu vedomostí, zručností a návykov.

Predmetom hodnotenia vo výchovno-vzdelávacom procese sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, rešpektovanie práv iných osôb, ochota spolupracovať a správanie žiaka podľa školského poriadku. Hodnotenie slúži ako prostriedok pozitívnej podpory zdravého rozvoja osobnosti žiaka.

Pri hodnotení výsledkov práce žiaka sa postupuje v súlade s:

výchovno-vzdelávacími požiadavkami vzdelávacích programov,

požiadavkami na rozvoj všeobecných kompetencií,

učebnými plánmi, učebnými osnovami a štandardami.

**Pri hodnotení žiaka sa posudzujú získané kompetencie v súlade s učebnými osnovami a schopnosť ich využívať v oblastiach:**

a) komunikačných schopností, najmä ústne a písomné spôsobilosti,

b) jazykových schopností v anglickom jazyku

c) manuálnych zručností a ich využití v praktických cvičeniach,

d) umeleckých a psychomotorických schopností,

e) analýzy problémov a schopnosti ich riešenia,

**Prospech žiaka sa v druhom ročníku klasifikuje týmito stupňami:**

1 – výborný,

2 – chválitebný,

3 – dobrý,

4 – dostatočný,

5 – nedostatočný.

**Stupeň 1 (výborný),**

ak žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné, iba s menšími nedostatkami.

**Stupeň 2 (chválitebný),**

ak žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má menšie nedostatky v správnosti, presnosti a výstižnosti. Grafický prejav je estetický, bez väčších nepresností. Výsledky jeho činností sú kvalitné, bez väčších nedostatkov.

**Stupeň 3 (dobrý),**

ak má žiak v presnosti, celistvosti a úplnosti osvojenie poznatkov, pojmov a zákonitostí podľa učebných osnov a pri ich využívaní nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti a chyby vie s učiteľovou pomocou opraviť. V ústnom a písomnom prejave má nedostatky v správnosti, presnosti, výstižnosti. Grafický prejav je menej estetický. V kvalite výsledkov jeho činností sú častejšie nedostatky.

**Stupeň 4 (dostatočný),**

ak má žiak v celistvosti, presnosti a úplnosti osvojenie poznatkov a zákonitostí podľa učebných osnov ako i v ich využívaní závažné medzery. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má v správnosti, presnosti a výstižnosti vážne nedostatky. V kvalite výsledkov jeho činností a v grafickom prejave sa prejavujú chyby, grafický prejav je málo estetický. Vážne chyby a nedostatky dokáže žiak s pomocou učiteľa opraviť.

Stupeň 5 (nedostatočný),

ak si žiak neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav má v správnosti, presnosti a výstižnosti podstatné nedostatky. Kvalita výsledkov jeho činností a grafický prejav sú na nízkej úrovni. Vážne chyby a nedostatky nedokáže opraviť ani s pomocou učiteľa.

**OBSAHOVÝ ŠTANDARD**

1. Welcom Unit . Hello !

* Abeceda
* Čísla do 10

1. Hello, Mr. Jolly !

* Farby
* Hračky

1. Mr Jolly´s shop

* V škole

1. Good morning !

* Pozdravy
* Doprava, dopravné značky

1. Bella and Biffo

* Prídavné mená – protiklady

1. Mrs Goody and Pirate jack

* Čísla 1 – 10
* Jedlo

1. Happy birthday !

* Príroda
* V záhrade

1. Where is king Tub ?

* Izby v dome
* Nábytok

1. This is my family

* Moja rodina
* Moja izba

1. Miss Silver

* Čísla 11 – 20
* Prídavné mená

1. The space rocket

* Príkazy – Stop ! Look ! Listen ! Wait !
* Informačný text

1. Up in space

* Počasie
* Opis obrázkov pomocou otázok

1. Welcome home!

* Poradie obrázkov
* Poradie viet

**MEDZIPREDMETOVÉ VZŤAHY:**

* výtvarná výchova
* matematika
* slovenský jazyk a literatúra
* hudobná výchova
* telesná výchova
* prírodoveda